בס"ד
מבוא
ישמח שלמה בבנין ביתו ויגיל כל העם בהראות ביתך דוד. זה הספר נכבד מאד, והוא ביאור מקיף על מסכת אבות, אשר בשם 'בית דוד ושלמה' יקרא, וכל העם רואים את הקולות היוצאים מבית צבי תפארתו, הוא הרב המחבר רבינו שלמה שפרינציס ברבי צבי הירש זצ"ל מגדולי התלמידי חכמים בפולין, ומראשוני חכמי האחרונים באשכנז.
תולדות צדיק
"הרב המופלא החסיד", "גודל מעלת עילת תהילת קדושת החסיד המחבר", "כל דבריו בהשכיל וביראת ה'", הן מקצת מלשונות של שבח הרצופים ביראה שכתבו הרבנים המסכימים והמדפיסים בגודל מעלת רבינו המחבר זצ"ל. וניכרים דברי צדק, אשר ידעו גם השיגו מגודל מעלת רבינו וגדלותו בכל חלקי התורה. ועתה נבוא לבאר מקצת מתולדות רבינו כפי שידוע לנו:
רבינו הגדול זצ"ל, היה לידתו בטהרה, מוכתר ביחוסו ושלם בשבח משפחתו, הלא הוא מזרע קודש קדשים, מצאצאי רבינו עוזר משלזיא מגדולי הראשונים באשכנז, וכך סדר יחס שושלת הקודש: רבינו שלמה היה בנו של רבי צבי הירש שפרינציס מדובנא חתנו של רבינו אברהם חיים שור, בעל 'תבואת שור', 'תורת חיים' ו'צאן קדשים'. אביו רבי צבי הירש היה בנו של רבי עוזר שפרינציש מקראמניץ שהיה עשיר גדול ובעל צדקה מפורסם עד שכל רואיו ויודעיו כינוהו, 'רבי עוזר דלים וצדקתו עומדת לעד'[footnoteRef:1]. ובשנת ה'תצ"ב התמנה כרב העיר דובנא שבמזרח פולין (כיום באוקראינה). [1:  רבי צבי הירש כתב הקדמה לספר תורת חיים שחיבר חותנו אשר נדפס בקראקא בשנת ה'שצ"ד, וחתם בסופה: נאום הקטן צבי הנקרא הירש הח"ר בן אדוני אבי החכם רבי עוזר זלה"ה החונה פה ק"ק דובנא.
וראה המשך היחס 'יחוס הגדולים' לרבי שמואל הורביץ ירושלים ה'תשנ"ב עמוד רצה.] 

ועתה נשוב לתולדות צדיק הוא ניהו רבינו זצ"ל. רבינו נולד ככל הנראה בסביבות שנת ה'ש"נ[footnoteRef:2], והורתו ולידתו בתוספת קדושה בארץ פולין אשר באותה שעה אכסניה נעשית לישראל וכתבור בהרים באה לקבל התורה, אשר על כן קדושה בה רבה, והנולד בגלותה למקום תורה גלה. [2:  שכן בשנת ה'שצ"ד כבר נפטר אביו לבית עולמו כפי שהוא מביא בחתימת הקדמתו לתורת חיים (ראה לעיל בהערה). ובפרט אם נכונה השערתינו בהערה שבשנת ה'ש"ע כבר היה נשוי, הרי שזהו בערך זמן לידתו. ולא ניתן להקדים את לידתו יותר מדאי, כי סבו בעל 'תורת חיים' נולד בשנת ה'ש"כ.] 

רבינו הרבה שעשועיה כאמון מוצנע הרבה בתורת אשמות, ויגיעה רבה יגע על כל אשר בסיני נעשה, עד אשר הובא אל חדרי המלך כדת של תורה, ויחזו את האלהים אכילה מרובה ושתיה מיינה של תורה. עד אשר זכה להידבק בטובים ממשפחת רם לבנות לו בית חדש בארץ אשר נעריה מתים בתורה, ונעשה חותן למשפחת רבינו יואל סירקיש בעל הב"ח – ככל הנראה היה חתנו של רבי שמואל צבי הירש בנו של הב"ח שכיהן כרב העיר פינטשוב[footnoteRef:3]. [3:  ר' אריה לייב מזאמוטש בעל שו"ת שאגת אריה הקדמון בנו חורגו של הט"ז ונכדו של הב"ח. מכונה על ידי המדפיס גיסו של רבינו. ויש תשובה בה רבי צבי הירש נשא ונתן עם הב"ח בשנת ה'ש''ע, והב"ח משיב לו וחותם 'מחותנך' (שו"ת הגאונים בתראי פראג ה'תקע"ו סי' יב), ולפיכך מסתבר שרבינו היה חתנו של רבי שמואל צבי הירש בנו של הב"ח.] 

משפחת רבינו
ממשפחת אביו של רבינו – רבי צבי הירש, ידוע לנו על אחיו רבי יצחק שהיה מפוסקי 'ועד ארבע ארצות', וחתם בשנת ה'תט"ו על פסק כרב העיר קרעמניץ[footnoteRef:4], וכיהן כרב בעיר לכל הפחות עד שנת ה'תכ"ו[footnoteRef:5], ובנו רבי משה הוא המדפיס את החיבור שבידינו. [4:  ראה פנקס ועד ארבע ארצות אות רכ"ד.]  [5:  ראה שם אות רנ"ט.] 

עוד ידוע לנו על אחותו הצדקנית, שנישאה לרבי יעקב מלובלין אבי הרב ר' העשיל מקראקא[footnoteRef:6]. [6:  ראה מאמרו של רבי יוסף כהן צדק מלונדון גליון הדגל ה'תרס"ב, ויש מפקפקים בזה, ראה צבי לצדיק לוין פיטרקוב ה'תר"ע עמוד 164.] 

ועתה נבוא למשפחת עקד הוא רבינו עצמו אשר השיגה יד אחיו הוא רבי אברהם שכיהן כרב בעיר מעזריטש, והיה גיסו של רבי משה מקרמניץ מדפיס החיבור, ורבי משה מביא בשמו הפלגות גדולות בגודל מעלת אחיו – רבינו המחבר. כמו כן ידוע לנו על אח נוסף בשם רבי אליעזר חיים שכיהן כרב בעיר לודמיר[footnoteRef:7]. [7:  ראה צבי לצדיק שם.] 

כנזכר לעיל, רבינו בא בקשרי נישואין עם משפחת הב"ח וככל הנראה היה חתנו של רבי שמואל צבי הירש בנו של הב"ח שכיהן כרב העיר פינטשוב. לא ידוע לנו על צאצאיו אלא על בנו רבי יואל, שכפי שמספר המדפיס בהקדמתו, "היה בעל בית המדרש הגדול דק"ק לבוב", והיה חתנו של רבינו הט"ז.
בעבדי במשה
רבינו המחבר לגודל ענוותנותו הסתיר פניו ולא לנוכח יביטו, לבל יראו כל עובר ושב את הדמות, ויאמרו כי זה שלמה האיש, אלא בוצין בוצין העלים שמו מספרו, ולולי שאגת אריה אשר גילה הסוד הוא רבינו אריה לייב מזאמוטש (בעל שו"ת שאגת אריה הקדמון בנו חורגו של הט"ז ונכדו של הב"ח), לא נודע שמו, ובגנזי דוד המלך הוא רבינו דוד הלוי בעל טורי זהב אשתכחת. ובמקום ענוותנותו אתה מוצא תפארת גדולתו, באשר כל אשר עין לו יראה בחיבור אשר כל הש"ס לפניו כספר הפתוח, וכרבי מאיר נקראים לו כל חדרי תימן. לא זו אף זו, אלא שבחמורות שבחמורות אשר הונף ואשר הורם, מכתבי האר"י החי, הרי הן ככבשים תחת לשון צדיק, ואשר טמירין מכל אדם, גלויים אצל בעל רזין. ולא נוכל לידע כמה שמש גדול אבד מן העולם באשר זה היה חלק רבינו מכל עמלו, ולא נותר לנו לפליטה אלא חיבור זה אשר כסולת נקיה נשאר ממשלי שלמה בן צבי, והלואי דמשתכחין עוד מכתבי רבינו ויאירו ביקר אמת לחדש את פני הבית.
רבי משה ברבי יצחק שפרינציש 
ועתה נזכיר אף כי בדרך קצרה מענין רבי משה ברבי יצחק שפרינציש אשר בירר מקנה קניינו של צדיק והביא סריקין מצויירין לבית הדפוס וכמה טריא טריח האי גברא עד יצא הספר לאור עולם:
רבי משה ברבי יצחק שפרינציש נולד ככל הנראה בסביבות שנת ה'ת''י, לאביו רבי יצחק שפרינציש רב העיר קרעמניץ שבפולין. בהגיעו לעתו עת דודים, בנו של רבינו הט"ז ביקש את תפקידו להשיא בתו לתלמיד חכם שכמותו, ואף הוא והוא אמר הן, ונקנו הדברים באמירה ונעשה לנכד לאותו צדיק רבינו דוד סגל בעל 'טורי זהב'.
אחרי אשר נלווה למשפחת רבינו, ראה רבי משה כי זהבו טוב, ויאמר לקוצרים קחו עמכם דברי זהב מחיבורי שלל דוד אשר שם רבי משה לפני חצדי חקלא. ואחר אשר עשה כן, אשגח ביני עמודי וירא, זעיר שם חיבור אשר תואר לו והדר, על מסכת אבות מילין ידבר, וטרח עד אשר מצא מי הוא אשר מימיו ממימי מערת המקדש הם יוצאים, ואפרן אפר מכלה הרשע, ופיו יקבנו הוא רבינו שלמה ברבי צבי הירש שפרינציש זצ"ל, שתורתו חיזרה על אכסניה שלה, באשר היה גואל קרוב – בן דודו של רבי שלמה המחבר. ויקח משה את עצמות שלמה איתו ויתן את ספר המקנה, ושם דרך בישע אלהים. ועל ידו נגלה אור יקרות של רבינו אשר כמעט אבד זכרו, עד עת בוא דברו, ובן דודו יגאלנו.
רבי משה היה דולה ומשקה, ואף משלו נתנו לו וחיבר ספר 'ויקהל משה' על התורה, והוא תוספת לספר 'דברי דוד' על התורה לבעל הט"ז. את זמן פטירתו יש לשער בסביבות ד'ת''ס.
שמעתיה אבדרן בי מדרשא
זכה רבינו ודובבו שפתותיו עולמים, ומחידושיו הובאו על ידי כמה מגדולי האחרונים, ביניהם רבי נחמן נתן קורונל שהדפיס את פסקי חלה להרשב"א (ירושלים ה'תרל"ו) ובסופו כתב מחידושיו, ושם (קונטרס חקור דבר עמוד 14) מביא מדברי רבינו בחיבור שבידינו.
מעלות ההוצאה
לכתוב על העבודה שנעשתה..
ובזאת מובטחנו דכל מאן דבעי, יקיים מילי דאבות ויעמיד בית צדיקים על מכונו, וודאי שדברי אש להבת היוצאים מחדרי משכיות לבב טהור, יכנסו ללבב הלומדים, עד אבנים שחקו מים, וכל אבן נימוח, עד יגלה אבן רברבא דתמחא כל צלמניא, ויגלה שכל הנברא בשמו ולכבודו נברא.
